cyanic-selkie/wikianc huggingface dataset:
We Are Here
Bakgrunn
Den første singelen fra albumet, «Electric Eye», ble sluppet som digital nedlasting 30. november 2009. Sangen ble gjenutgitt som en dobbel A-side-single sammen med «Antlers» på 7" vinyl 8. februar 2010. Apparatjiks første låt som ble spilt på BBC Radio 1 var en radioversjon av «Datascroller», som ble sendt 14. juni 2010. Denne ble sluppet som tredje single 19. juli 2010, kun som digialt nedlasting.
Omslagsbildet stammer fra et diagram relatert til romtid-teorier innenfor den spesielle relativitetsteorien i fysikk, og følger bandets image om å være «egne vesener fra en annen planet».
Sporliste
Alle spor er skrevet av Apparatjik.
Byblis
Byblis er en slekt av krepsdyr i Ampeliscidae-familien innenfor den relativt store og artsrike underordenen Gammaridea av amfipoder. Gruppens arter er bentiske bunndyr. Artene har små øyne, til forskjell fra gruppen Hyperiidea hvor artene har større øyne og er frittsvevende planktoniske.
Gruppen ble første gang beskrevet av nordmannen Axel Boeck, Slekten har fått seks arter utskilt og disse inngår nå i den nye slekten Byblisoides. Denne regnes også med nedenfor for å illustrere hvilke arter som ble ført over til den nye slekten.
Gruppens taksonomi
Gruppen har i likhet med hele Gammaridea-gruppen gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
1. divisjon ishockey for menn 1994/95
1. divisjon ishockey for menn 1994–95 startet 1994 og ble avsluttet 1995.
Tüvshinbat Byamba
Tüvshinbat Byamba (født 27. mars 1987) er en mongolsk amatørbokser, som konkurrerer i weltervekt. Han ble tatt ut til å representere Mongolia under Sommer-OL 2012 i London, der han røk ut i åttendedelsfinalen.
Cameron Hammond
Cameron Hammond (født 20. september 1989) er en australsk amatørbokser, som konkurrerer i weltervekt. Han ble tatt ut til å representere Australia under Sommer-OL 2012 i London, der han røk ut i åttendedelsfinalen.
Pasterze
Pasterze er, med en lengde på omkring 9 kilometer Østerrikes største isbre. Den befinner seg vet foten av Østerrikes høyeste fjell, Großglockner i delstaten Kärnten. Siden 1856 er isbreens areal, som da var på mer enn 30 km2, innskrenket til omtrent halvparten.
Isbreen går fra Johannisberg (3.453 meter over havet) til en høyde på 2.100 m. Smeltevann fra Pasterze fanges opp i innsjøen Stausee Margaritze.
Vasile Belous
Vasile Belous (født 27. august 1988, død 31. august 2021) var en moldovsk amatørbokser, som konkurrerte i weltervekt. Han ble tatt ut til å representere Moldova under Sommer-OL 2012 i London, der han røk ut i åttendedelsfinalen.
Héctor Bellerín
Héctor Bellerín Moruno (født 19. mars 1995) er en spansk fotballspiller som spiller for den portugisiske klubben.
Bellerín slo Theo Walcotts 40 meter sprintrekord, noe som gjør han til den raskeste spilleren i Arsenal troppen.
Landslaget
Han ble tatt ut i s EM-tropp til EM i Frankrike 2016.
Suovas
Produsenter
I de senere år har det vokst fram flere samiske bedrifter som videreforedler reinkjøtt til et større marked. Lett kaldrøykt reinkjøtt finnes under fellesnavnet suovas som en spesialitet. Suovas ble kåret til årets reinkjøttprodukt i 2017 av Innovasjon Norge.
Spandau forstadsbane
Spandau forstadsbane er en tysk jernbanestrekning, den går mellom Spandau og Charlottenburg i Berlin. Den blir betjent av S-Bahntrafikk, og har en strekning for fjerntrafikk som følger en egen trasé.
1882 ble forbindelsesstrekningen «Berlin-Hamburger Anschlußbahn» mellom Berlin–Hamburgbanen og Charlottenburg stasjon tatt i bruk. Bystrøket Westend som ligger langs strekningen utviklet seg etter hvert, dette førte til at Heerstraße stasjon ble åpnet 1909. Ut fra denne stasjonen ble forstadsbanen til Spandau bygget, denne ble åpnet 1911 og gikk lenger vest enn forbindelsesstrekningen. Da Westkreuz stasjon ble åpnet 1928 ble strekningen, som til da hadde gått til Charlottenburg, ført dit. Lokal- og fjerntrafikken fikk samtidig egne spor også sør for Heerstraße.
World of Warcraft: Shadowlands
World of Warcraft: Shadowlands (SL) er den åttende utvidelsespakken til World of Warcraft, som etterfulgte Battle for Azeroth (2018). Den ble annonsert og gjort tilgjengelig for forhåndsbestilling på BlizzCon 1. november 2019. Opprinnelig skulle utvidelsen bli lansert 27. oktober 2020, men ble utsatt til 23. november, som i tillegg var sekstenårsjubileet til grunnspillet.
Utvidelsen tar spillerne til «the Shadowlands», de dødes rike i Warcraft-universet. Utvidelsen bringer også spillets første nivåreduksjon og en fullstendig overhaling av levlesystemet, tilgang til Death Knight-klassen for spillerraser som ikke tidligere har tilgang tidligere, «Covenants» i de nye områdene, samt nye spillopplevelser i form av «dungeons» og «raids».
Spillopplevelse
Shadowlands har fem nye områder – Bastion, Ardenweald, Revendreth, Maldraxxus, og the Maw. I midten av alt er byen Oribos, som er møtepunktet for spillere lik byen Shattrath i The Burning Crusade eller Dalaran i Wrath of the Lich King og Legion. Det er fire nye «dungeons» for å levle opp i, samt fire til på maksnivå, og et nytt raid. Det er også en endeløs «dungeon» som heter Torghast, Tower of the Damned, som kan benyttes av både enkeltspillere og i grupper.
Alle spillbare hovedraser (ikke «allierte raser» fra Legion og Battle for Azeroth) har også fått nye egendefineringsvalg for spillerkarakter. Dette er i form av, blant annet, etnisitetsvalg for mennesker, tatoveringer for dverger og troll, i tillegg til at de levende døde kan endre hvor forfalte og råtne de er. Death Knight-spillerklassen (som ble lagt til i Wrath of the Lich King) er også åpnet opp til pandaren-rasen, samt de allierte rasene som ble lagt til i de to forrige utvidelsene.
«Instances»
«Instances» er en type gruppeaktivitet som i Shadowlands er separert i «raids» og «dungeons». I flere «dungeons» har spillerfigurer fra spesifikke «covenants» bonuser unike til opplevelsen.
Handling
Etter at Sylvanas Windrunner myrdet High Overlord Saurfang med utenomjordiske krefter fra «the Shadowlands», reiste hun til citadellet i Icecrown (engelsk: Icecrown Citadel) og ødela «the Lich King's Helm of Domination» (engelsk, «likkongens dominasjonshjelm»), som da brøt opp verdenene til de levende og de døde. Shadowlands viser at Sylvanas gjorde forbrytelser på Azeroth fordi hun hadde gjort en slags avtale med «the Jailer» (engelsk, «fengsleren», senere navngitt Zovaal), som blir sett i hendelsene i et av de nye områdene, The Maw.
Oppdateringer
I likhet med andre utvidelser til World of Warcraft, har Shadowlands fått flere oppdateringer som legger til nytt innhold i spillet. Oppdateringene er delt inn i «tiers» (9.x.0), og inneholder som regel én «mid-tier»-oppdatering (9.x.5).
Oppdatering 9.0.5
Denne mellomoppdateringen for utgivelsesoppdateringen var hovedsakelig fokusert på systemforbedringer («covenants» og legendariske gjenstander), endringer til klasser, Castle Nathria og Torghast.
Oppdatering 9.1 – «Chains of Domination»
I «Chains of Domination», som ble tilgjengelig på europeiske servere 30. juni 2021, fikk spillerne tilgang til et nytt «raid», samt en ny «megadungeon». Det ble også lagt til et nytt område som het Korthia, «the City of Secrets» (omtrentlig «hemmelighetenes by»). Spillerne fikk også tilgang til å kunne fly rundt i Shadowlands sine området, dog ikke i «the Maw» og Korthia. Historien til forskjellige «covenants» fortsetter.
Det nye «raidet» het Sanctum of Domination, og her får spillerne bekjempe seg igjennom tårnet Torghast for å stoppe Sylvanas og «the Jailor».
Oppdatering 9.1.5
Denne mellomoppdateringen for oppdateringen «Chains of Domination», ble tilgjengelig 3. november 2022 på europeiske servere. Oppdateringen la til mer innhold i form av «timewalking» (oppskalert innhold fra eldre utvidelser) for Legion-innhold (som også inkluderer egne «keystones» mens innholdet er tilgjengelig), nye greier å definere utseendet til nightborne-, void elf- og lightforged draenei-figurer med, muligheten å hoppe over introduksjonsoppgavene for Shadowlands («The Maw Intro») og flere spillopplevelseforbedringer.
Oppdatering 9.2 – «Eternity's End»
I «Eternity's End», som ble tilgjengelig på europeiske servere 23. februar 2022, fikk spillerne tilgang til et nytt område, Zereth Mortis, samt et nytt «raid», Sepulcher of the First Ones. Denne oppdateringen brakte også tilbake klassebaserte rustninger.
I Sepulcher of the First Ones måtte Azeroths helter beseire «the Jailer» og hans undersåtter.
KNM «Steil» (P963)
KNM «Steil» det tredje seriefartøyet i Skjold-klassen, som er den norske marinens MTB-serie, og overtok for Hauk-klassen. Det første fartøyet i klassen var KNM Skjold (P960), som ble sjøsatt første gang i september 1998, som et forseriefartøy.
World of Warcraft: Shadowlands
Oppdatering 9.2.5
Denne mellomoppdateringen for oppdateringen «Eternity's End» kom til europeiske World of Warcraft-servere 1. juni 2022. Hovedpunktet med denne oppdateringen var at spillere som tilhører Horde og spillere som tilhører Alliance fikk tilgang til å spille PvE-innhold med hverandre. Dette inkluderte «raids» og «dungeons». Noen eldre «raid» kunne ikke spilles på tvers av fraksjonene grunnet fraksjonspesifikke spillopplevelser. Oppdateringen hadde også andre spillopplevelseforbedrende endringer, samt en ny arena for PvP-modus: Enigma Crucible.
KNM «Steil» (P963)
Leveranse og sertifisering
28. september 2003 ble kontrakten om bygging av Skjold-klassen underskrevet, og KNM «Steil» ble påbegynt en lengre tid etter dette. Fartøyet ble sjøsatt 14. januar 2008. Fartøyet skal så sjøtestes, før endelige sertifiseringer av fartøy og mannskap gjør fartøyet klart til overtagelse av Marinen tidlig i 2010. NSM missilene blir trolig utstyrt på MTBene tidligst høsten 2011.
World of Warcraft: Shadowlands
Oppdatering 9.3 – «Season 4»
Oppdateringen 9.3 har ikke et unikt navn, men er heller bare kalt for 4. sesong, da det ikke inneholdt et eget raid eller mer historie.
Oppdateringen brakte nye systemer og fornyet, gammelt innhold, blant annet i form av «Fated Raids». «Fated Raids» brakte tilbake de tre raidene Castle Nathria, Sanctum of Domination og Sepulcher of the First Ones, og benyttet modifikasjoner («affixes») lignende «Keystone»-innholdstypen. Hver uke (i rekkefølgen nevnt i forrige setning) ble ett av disse raidene «Fated», som da la til disse modifikasjonene og ga økte belønninger. Verdensbossene («World Bosses») relatert til oppdateringene disse raidene kom ut med ble også gjort sterkere sammen med det relevante raidet.
«Keystone Dungeon»/«Mythic+»-rotasjonen ble også oppdatert, og inneholdt forskjellige «dungeons» fra Shadowlands-relatert innhold og innhold fra tidligere utvidelser. Oppdateringen inneholdt ikke nye ranger for legendarisk utstyr, og inneholdt heller ikke nytt «Crafter's Mark» eller nye «Conduits» eller «Conduit upgrades».
Mottakelse
I følge nettstedet Metacritic, som samler anmeldelser fra forskjellige kilder, er World of Warcraft: Shadowlands stort sett positivt omtalt av kritikere, med en samlet poengsum på 83 ut av 100 poeng (per desember 2022).
Heather Newman ved PCGamesN skrev at utvidelsen inneholdt «en vakker 'leveling'-opplevelse, interessante 'endgame'-systemer og en bunke med velskapte 'dungeons'», men bemerket at et av utvidelsens hovedområder, «The Maw», ikke var særlig underholdende å spille i. Andreas Klebo-Espe ved Gamer.no oppsummerte sin anmeldelse med at «Shadowlands legger grunnlaget for mer MMO-moro, men trenger nok mer for å overbevise fans.»
Karl Smart ved The Outerhaven ga utvidelsen en poengsum av 1,5 ut av 5 stjerner, og begrunnet sin anmeldelse med mangel på belønninger, sakte progresjon og at systemene i utvidelsen ikke var vennlige mot spillere som ønsker å bruke flere figurer. Smart skriver forsåvidt positivt om utvidelsens «leveling»-system og fortelling.
Beasts of No Nation (roman)
Beasts of No Nation er en bok skrevet av Uzodinma Iweala. Boken er basert på hans avhandling ved Harvard. Boken handler om en barnesoldat, og hans opplevelser i en krig som barnesoldat. Boken ble først utgitt i 2005, og er et krigsdrama.
Boken er også blitt filmatisert, Beasts of No Nation, av Netflix, og kom ut i 2015. Hovedrollene spilles av blant andre Idris Elba
Handlingsreferat
Romanen handler om en ung vest-afrikansk gutt ved navn Agu, som blir tvunget til å begynne som barnesoldat. Når borgerkrigen kom til familiens lille landsby, reiser Agus, søsteren og deres mor sammen med FNs fredsbevarende styrker. Men Agu blir beordret til å bli værende i landsbyen, og slåss sammen med faren og de andre mennene fra landsbyen. Men når soldater angriper området innser landsbyboerne at de enten må gjemme seg, ellers kommer de til å bli drept. Agu kommer seg unna, men faren hans blir skutt og drept kort tid senere.
Agu forsøker å gjemme seg, men blir snart oppdaget av gerilja-krigerne, som tvinger ham til å slutte seg til opprørsstyrkene deres. I en blodig innvielse tvinger sjefen ham til å drepe en ubevæpnet mann. Agu mimrer om den tapte barndommen: familien, kjærligheten til lesing og skole, drømmen om å bli doktor som voksen, og hvordan han pleide å lese i Bibelen hver dag. Agu er redd for at Gud hater ham, etter å ha drept andre mennesker. Men han tvinger seg snart til å tro at det er dette Gud ønsker, fordi Agu er en soldat, og dette er ting soldater gjør i krig. Han blir også venn med en stum gutt som heter Strika, og sammen møter de krigens forbrytelser og vanskeligheter: plyndring, voldtekt, drap og sult.
Agu mister etter hvert oversikten over hvor lang tid han tilbrakte på denne måten. Han føler selv at han var en gutt når borgerkrigen brøt ut, men at han ble en mann etter hvert som konflikten skrider frem. Han ønsker ikke å drepe, men frykter at kommandanten kommer til å ta livet av ham hvis Agu slutter å gjøre som han får beskjed om. Opprørerne får alt for lite mat, så de må spise alt de kommer over: rotter, ville dyr, geiter og enkelte ganger fra andre mennesker. Maten blir heller tilberedt godt nok, i frykt for at andre kommer til å oppdage dem hvis de fyrer opp bål, og vannet de drikker kan inneholde avføring etter både mennesker og dyr.
Kommandanten og resten av bataljonen besøker et bordell - hvor kommandantens nestkommanderende, Luftenant, blir knivstukket av en prostituert. Luftenant blir deretter erstattet av en anenn soldat som med kallenavnet Rambo, som har fått dette navnet på grunn av sin blodtørst. Rambo leder et vellykket opprør mot kommandanten, og alle sammen er frie til å reise sin vei. Utsultet og utmattet forsøker alle soldatene å komme seg hjem. Agu kommer seg etter hver til et misjonær-hjem og sykehus drevet av en predikant. Agu får snart nye klær og nok å spise. Men etter å ha levd gjennom en lang og blodig gerilja-krig, har ikke Bibelen lenger noen betydning for ham.
Grammopyga
Grammopyga er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).
Levevis
De voksne finnes gjerne på blomster der de eter pollen.
Utbredelse
Slekten er utbredt i Vest-Afrika.
Studentparlamentet i Narvik
Campustinget i Narvik (CTiN) er den øverste studentdemokratiske organisasjonen ved UiT i Narvik. Campustinget er ment å fremme studentenes interesser og ivareta deres rettigheter.
Campustinget i Narvik erstatter tidligere Studentparlamentet i Narvik (SPiN). Endringene ble gjort som en følge av fusjonen mellom Høgskolen i Narvik og Universitetet i Tromsø.
Pappa er kniven
Handling
Etter at han har arvet litt penger, bestemmer Harold Bissonette seg for å kvitte seg med dagligvarebutikken sin, flytte til California, og kjøpe seg en ranch for å produsere appelsiner. Til tross for familiens innvendinger, samt nyheten om at området han kjøpte er verdiløst, pakker Bissonette sakene sine og kjører til California sammen med sin irriterende kone Amelia (spilt av Kathleen Howard), deres datter Mildred (spilt av Jean Rouverol) og plagsomme sønn Norman. Når de passerer flere velstående appelsinprodusenter, begynner hans kone å tro at Harold faktisk hadde gjort et godt kjøp allikevel. Men informasjonen om området hans blir bekreftet: Hans nye ufruktbare eiendom inneholder bare en verdiløs gammel hytte.
Hans kone og resten av familien velger å forlate ham. Harolds bil kollapser under vekten hans. Men idet Harold er iferd med å miste alt håp, tar lykken en dramatisk vending: En nabo informerer ham om at en eiendomsutvikler er desperat etter å skaffe seg et større område for å bygge en tribune og anlegge en stor racerbane. Harold krever en stor sum penger, samt at eiendomsutvikleren kjøper en bedre appelsinlund til ham.
Lonchothyrea
Lonchothyrea er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).
Utbredelse
Arten er beskrevet fra Mosambik.
Thomas Maloney Westgård
Thomas Hjalmar Westgård (født 10. oktober 1995 i Leka) er en norsk langrennsløper som konkurrerer internasjonalt for Irland.
Westgård er født på øya Leka i Norge, men har dobbelt pass ettersom hans mor er irsk. Han skiftet FIS-lisens til Irland i 2016 for å representere Irland i mesterskap. Han debuterte i verdenscupen i desember 2016.
Han tok sølv under junior-NM på ski 2014 da han representerte Nord-Trøndelag på stafetten.
Han har deltatt i 3 VM og 2 OL.
Under Vinter-OL 2022 i Beijing, ble han nummer 14 på 15 kilometer klassisk intervallstart.
Systellorrhina
Systellorrhina er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).
Beskrivelse
Middelsstore, blankt svarte gullbasser. Pronotum har gjerne lys ytterkant, dekkvingene noen små, hvite flekker. På dekkvingene er sømmen (innerkanten) opphøyet og trukket ut til en kort spiss bakerst.
Utbredelse
Slekten er utbredt i Øst-Afrika (Etiopia, Eritrea, Djibouti).
Holland-klassen
Holland-klassen er en klasse av patrulje­skip bygget av Damen Schelde Naval Shipbuilding for tjeneste i Nederlands marine. Klassen består av fire skip med en rekkevidde på 5 000 nautiske mil ved 15 knop, bygget for patrulje­oppdrag i områder med lavt trussel­nivå, eksempelvis bekjempelse av sjørøveri.
Nærøysundet
Nærøysundet er et sund i Nærøysund kommune Ytter-Namdalen i Trøndelag. Sundet skiller øyene Inner-Vikna og Lauvøya i vest fra øyene Marøya og Nærøya, Kvingra og fastlandet i øst. Nærøysundet er en travel vannvei, ettersom hovedfarleden langs kysten går gjennom sundet. I Nærøysundet har det vært trygge havner for båter som avventer været før de går over det åpne havstykket Folda i sør. Strømmen i sundet går nordover på stigende og sørover med fallende sjø. Rørvik, som ligger på vestsiden av sundet, er Trøndelagskystens viktigste fiskerihavn. Det finnes også industrikaier på Marøya og Ottersøya på østsiden. Det er veiforbindelse over Nærøysundet og Marøysundet med Nærøysundbrua og Marøybrua på Fv770.
Brattbakken (Oslo)
Brattbakken i bydel Nordstrand
Brattbakken (1, 4–14) er en vei på Bekkelaget i bydel Nordstrand. Den går mellom to deler av Bekkelagsveien.
Navnet ble vedtatt i 1917. På den ene siden av veien, i nr. 1, er villaen Skovly fra 1881 (samt et par hus med adresse Bekkelagsveien). På den andre siden, i nr. 4-14, er et rekkehus fra 1978.
STS-127
STS-127 var en romferd med den amerikanske romfergen «Endeavour» (OV-105). Ferden gikk til den internasjonale romstasjonen (ISS), og oppskytingen skjedde fra rampe 39A ved John F. Kennedy Space Center i Florida. Dette var den 23. romferge-ferden til Endeavour, og ombord var det sju astronauter. Hovedmålet med romferden var installere de to siste modulene i Japanese Experiment Module. Når Endeavour dokket med ISS i juli 2009 satte den rekorden for flest mennesker i samme farkost i rommet samtidig, da 13 personer var på ISS samtidig.
Adam Nolan
Adam Nolan (født 11. mars 1987) er en irsk amatørbokser, som konkurrerer i weltervekt. Han ble tatt ut til å representere Irland under Sommer-OL 2012 i London, der han røk ut i åttendedelsfinalen.
Madelen Berg
Madelen Berg (født 26. november 1995) er en norsk kommentator for Eurosport. Hun debuterte allerede som 16-åring vinteren 2012, med kvinnealpint på direktesending. Berg har vært norgesmester i alpint fra tidligere mesterskap.
Hun er datter av skihopperen Øyvind Berg, som også er kommentator for Eurosport.
Aleksandrov-ensemblet
Aleksandrov-ensemblet, tidligere kjent som Den røde armés kor og orkester, er et offisielt militærorkester for Russlands væpnede styrker. Det er Russlands mest kjente militærensemble, og har turnert over store deler av verden. Militærensemblet ble etablert i sovjettiden og består av et mannskor, et orkester og et danseensemble.
Aleksandrov-ensemblet ble stiftet i 1928, og er oppkalt etter sin grunnlegger, den kjente russiske og sovjetiske dirigenten og komponisten Aleksander Aleksandrov (1883-1946), som blant annet er komponisten bak den russiske nasjonalsangen. Sammen med MVD-ensemblet, som er det andre kjente russiske arméensemblet, er Aleksandrov-ensemblet den eneste gruppen med rett til tittelen «Røde Armé-koret».
Den 25. desember 2016 omkom 64 medlemmer av ensemblet da det russiske militærflyet de var om bord på styrtet i Svartehavet kort tid etter avgang fra Sotsji. Ensemblet skulle til Hmeimim-flybasen i Syria for å holde nyttårskonsert for russiske styrker.
Siphiwe Lusizi
Siphiwe Lusizi (født 5. august 1989) er en sørafrikansk amatørbokser, som konkurrerer i weltervekt. Han ble tatt ut til å representere Sør-Afrika under Sommer-OL 2012 i London, der han røk ut i åttendedelsfinalen.
Landingsveien (Oslo)
Landingsveien (1–27, 10–138) er en vei på Hovseter i bydel Vestre Aker i Oslo. Den går fra Stasjonsveien til Arnebråtveien.
Navnet ble vedtatt i 1955. Det finnes også flere andre veier i området med navn knyttet til luftfart, da Luftforsvarets byggelag bygget ut i området rundt Snippen barnehage i 1949–52. Blokkene øst for nederste del av veien er fra denne perioden. Hovseterhjemmet sykehjem er i nr. 12. Nr. 11–25 er tre fireetasjers blokker i OBOS-borettslaget Hamborg. Nr. 60–138 er 13 blokker i OBOS-borettslaget Orebakken.
New York Crystal Palace
New York Crystal Palace (norsk: Krystallpalasset) var en utstillingsbygning som ble reist til verdensutstillingen Exhibition of the Industry of All Nations, som fant sted i New York City i 1853.
Krystallpalasset var tegnet av Georg Carstensen i samarbeid med den tyske arkitekten Charles Gildemeister, og var inspirert av Crystal Palace som ble bygget i Hyde Park i London til Verdensutstillingen i 1851.
New York Crystal Palace ble ødelagt av en brann den 5. oktober 1858. Ingen menneskeliv gikk tapt under brannen, men tapet av eiendommen utgjorde mer enn $ 350 000.
Bredo Stabells vei (Oslo)
Bredo Stabells vei (1–19, 2–8) er en vei på Tåsen i bydel Nordre Aker i Oslo. Den går østover fra Jutulveien. Egentlig krysser den Tåsenveien og går frem til Uelands gate, men fysiske trafikkhindringer gjør at trafikikken vestfra føres sørover i Tåsenveien.
Veien fikk navn i 1920-årene etter Bredo Stabell, som var ordfører i Aker i 1840- og 1850-årene. Bebyggelsen er for en stor del trehus fra 1920-årene.
Byblisoides
Byblisoides er en slekt av krepsdyr i Ampeliscidae-familien innenfor den relativt store og artsrike underordenen Gammaridea av amfipoder. Gruppens arter er bentiske bunndyr. Artene har små øyne, til forskjell fra gruppen Hyperiidea hvor artene har større øyne og er frittsvevende planktoniske.
Slekten ble dannet ved at 6 arter fra slekten Byblis ble overført til den nydannede gruppen. Artene lever stort sett på¨den sørlige halvkule.
Gruppens taksonomi
Gruppen har i likhet med hele Gammaridea-gruppen gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Yasuhiro Suzuki
Yasuhiro Suzuki (født 25. november 1987) er en japansk amatørbokser, som konkurrerer i weltervekt. Han ble tatt ut til å representere Japan under Sommer-OL 2012 i London, der han røk ut i åttendedelsfinalen.
Makemo
Makemo er en atoll og kommune i Tuamotuøyene i Fransk Polynesia.
Den største landsbyen er Pouheva. Landsbyen har en brygge og en internatskole som barn fra nærliggende øyer går på. Der er også Makemo lufthavn, som ligger vest for Pouheva.
Makemo er dessuten en kommune, som i tillegg til atollen Makemo, også omfatter Haraiki, Marutea Nord, Katiu, Tuanake, Hiti, Tepoto Sud, Raroia, Takume, Taenga og Nihiru. Kommunen dekker et areal på 100 km². Den hadde i 2017 et folketall på 1,590. Atollen Makemo hadde 825 innbyggere.
Louise Reichardt
Louise Caroline Reichardt (1779–1826) var en tysk sopran, komponist, musikkpedagog.
Louise Reichardt grunnla et kvinnekor og skrev mer enn 90 lieder og korsatser.
Liv og virke
Louise Reichardt var den eldste datteren til Johann Friedrich Reichardt og Juliane Benda, begge var musikere og komponister. Moren døde da Louise var fire år gammel og faren giftet seg snart med Johanna Alberti (1755–1827).
Louise Reichardt lærte på egen hånd å spille klaver, harpe, lutt og gitar. Også som sanger var hun i stor grad selvlært, stemmen hennes skal ha vært varm og fulltonende. Faren forbød henne å opptre offentlig, bortsett fra i kirkelig sammenheng. Men hun utfoldet seg i private lag og ble kjent med en rekke kulturpersonligheter som gjestet foreldrehjemmet. Eksempler er Friedrich Schleiermacher, Ludwig Tieck, brødrene Friedrich og August Wilhelm Schlegel, Clemens Brentano, Achim og Bettina von Arnim, Novalis, Johann Gottlieb Fichte, Wilhelm Grimm, Johann Heinrich Voß, Joseph von Eichendorff, Jean Paul, Carl Friedrich Zelter, Johann Wolfgang og Christiane von Goethe, og Mozarts enke Constanze.
Reichardts liv var preget av en rekke personlige tragedier: morens tidlige død er allerede nevnt, faren ble avskjediget i unåde uten pensjonsrettigheter (han ble tatt til nåde flere år senere), en bror gikk gjennom isen og druknet under en skøytetur, hennes forlovede, dikteren Friedrich Eschen, forulykket under en klatretur, som nygift i 1803 mistet hun sin mann, maleren Franz Gareis, under en dannelsesreise i Italia og som følge av krigshandlinger under Napoleonskrigene ble Reichardts oppveksthjem ødelagt i 1806. Louise fant trøst i å komponere og tonesette dikt, eksempelvis av Tieck, Arnim og Brentano, og ikke minst å musisere med sine søsken. Hun tok seg av oppdragelsen og utdanningen av dem, senere også det finansielle ansvaret. Den yngste broren, Carl Friedrich ble en internasjonalt anerkjent arkitekt og forfatter.
Reichardt ønsket å bli musikkpedagog, et yrkesvalg farens var i mot da han regnet det som et «uanstendig» yrke for kvinner. Mot farens vilje slo hun seg i 1809 ned i Hamburg, der den ugifte Reichardt bodde i husholdet til Marie Louise Sillem (1749-1826). I samarbeid med Johann Hermann Clasing arbeidet Reichardt som sanglærer, grunnla en musikkskole for jenter og i 1816 damekoret, Gesangsverein (senere Singakademie 1819). Hun så det som sin oppgave å utbre musikken til Johann Sebastian Bach og Georg Friedrich Händel, eksempelvis oppførte hun og elevene Messiah i Michaeliskirche 1818.
I begynnelsen tjente hun gode penger, men foretrakk et beskjedent liv og brukte store deler av inntektene på sine prosjekter og til å understøtte trengende. På grunn av dårlig helse og tiltakende konkurranse, ble situasjonen hennes etterhvert dårligere, og hun døde relativt fattig i 1826. Hun er bisatt på Johanniskirchhof. I bisettelsen sang elevene to koraler hun skrev kort tid før hun døde.
Vikas Krishan Yadav
Vikas Krishan Yadav (født 10. februar 1992 i Singhwa Khas i Haryana i India) er en indiske amatørbokser, som konkurrerer i weltervekt. Han ble tatt ut til å representere India under Sommer-OL 2012 i London, der han røk ut i åttendedelsfinalen.
Under Sommer-OL 2020 i Tokyo som ble arrangert i 2021, ble han utslått i første runde.
Julian Brandt
Julian Brandt (født 2. mai 1996) er en tysk fotballspiller som spiller for Borussia Dortmund.
Han debuterte for Bayer Leverkusen i Bundesliga den 15. februar 2014 hjemme mot Schalke 04, en kamp de tapte 2-1.
Klubbkarriere
I sin ungdom spilte Brandt for SC Borgfeld og FC Oberneuland, før han sluttet seg til ungdomsakademiet til VfL Wolfsburg.
Bayer Leverkusen
Brandt meldte overgang til Bayer 04 Leverkusen i januar 2014 for en sum på €350,000, hvor han signerte en fem års kontrakt. Han debuterte for Bayer Leverkusen i Bundesliga den 15. februar 2014 hjemme mot Schalke 04, en kamp de tapte 2-1. Tre dager senere debuterte han i UEFA Champions League mot Paris Saint-Germain FC. 4. april 2014 scoret han sitt første mål for Bayer Leverkusen da han utlignet til 1-1 i en kamp de tapte 1-2 mot Hamburger SV.
Den 15. august 2015 scoret Brandt vinnermålet etter å ha kommet inn som innbytter i Bayers åpningskamp på Bundesliga sesongen 2015-16 mot TSG 1899 Hoffenheim hvor de vant 2-1. Mellom 20. mars og 30. april 2016 scoret han i seks kamper på rad. Han ble da den yngste spilleren til å klare dette siden Gerd Müller.
Brandt ble også den yngste spilleren til å nå 100 Bundesliga kamper for Bayer Leverkusen i en alder av 21 år, tre måneder og 25 dager i oppgjøret mot Hoffenheim 26. august 2017.
I andre halvdel av 2018-19 sesongen ble Brandt flyttet fra sin vanlige kantrolle til en mer sentral posisjon på midtbanen sammen med Kai Havertz. Etter dette økte hans bidrag til målpoeng og etter å ha gjort to mål og fire målgivende i februar 2019 vant han prisen for månedens spiller, noe som var første gang for en Leverkusen spiller. Hans to mål mot Mainz i starten av måneden kom i anledning hans to-hundrede kamp for Leverkusen i alle turneringer.
Borussia Dortmund
Den 22. mai 2019 ble Brandts overgang til Borussia Dortmund, i en avtale verdt rundt 25 millioner Euro, offentliggjort. Han ankom på samme tid som sin nye lagkamerat Thorgan Hazard, som signerte fra Borussia Mönchengladbach.
Landslaget
Den 29. mai 2016 fikk han sin første landskamp for mot.
Den 10. juni 2017 scoret han sitt første landslagsmål for mot.
Han tok sølv under Sommer-OL 2016.
Han ble tatt ut i s tropp til FIFA Confederations Cup 2017 i Russland.
Han ble tatt ut i s tropp til VM i fotball 2018 i Russland.
Breidablikkveien (Oslo)
Breidablikkveien (17–23; 4–34) er en vei på Ljan i bydel Nordstrand i Oslo. Den begynner som blindvei i nord og går sørover langs Østfoldbanen til Solveien.
Veien ble anlagt i 1898 som adkomstvei til eiendommen Retiro og hadde opprinnelig navn etter den. Dagens navn er fra 1917 etter eiendommen Breidablikk i Solveien 146.
Stanislas Idzikowski
Stanislas Idzikowski (opprinnelig Stanisław Idzikowski; født 1894 i Warszawa, død 12. februar 1977 i London) var en polsk danser og balletmester som virket i England og med dansekompanier som Pavolas, Ballets Russes og Vic-Wells. Under sin karriere som utøvende danser, 1910-1933, ble han kjent for som brilliante klassiske teknikk og for utviklingen av ballettroller. Sammen med Cyril W. Beaumont forfattet han den innflytelsesrike boken om Enrico Cecchettis metode (Cecchetti-metoden). Senere underviste han i dans i London.
Triatlon under Sentralamerikanske og karibiske leker 2010
Triatlon under Sentralamerikanske og karibiske leker 2010. Triatlon var en av flere sporter i de tjueførste sentralamerikanske og karibiske leker som ble arrangert i Mayagüez på Puerto Rico i perioden 18. juli til 1. august 2010. Det var fjerde gangen som triatlon var med i de sentralamerikanske og karibiske leker. Det var en individuell konkurranse for menn og en for kvinner samt lagkonkurranser for menn, kvinner og mixed basert på de individuelle plasseringene. Mexico ble beste nasjon, de vant alle fem gullmedaljene.
Magnus Bakken Haugli
Magnus Bakken Haugli (født 1. mai 1998 på Jevnaker) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Jevnaker Idrettsforening.
Custio Clayton
Custio Clayton (født 5. oktober 1987) er en canadisk amatørbokser, som konkurrerer i weltervekt. Han ble tatt ut til å representere Canada under Sommer-OL 2012 i London, der han ble slått ut i kvartfinalen.
Magnus Bakken Haugli
Han er søskenbarn til Maren og Sverre Haugli og barnebarnet til Sverre Ingolf Haugli som tok OL-bronse i 1952 på 5,000 meter.
2015/16
I allround-NM på skøyter junior 2016 fikk han sølv på 1,500 meter, bak Marius Bratli, og han kom på fjerdeplass på 3,000 meter.
2016/17
I enkeltdistanse-NM på skøyter 2017 i oktober 2016 fikk han syvendeplass på 10,000 meter som beste plassering. På 5,000 meter kom han på åttendeplass, på 1,500 meter niendeplass og på 500 meter 13.-plass. Han kom på åttendeplass sammenlagt i allround-NM på skøyter 2017, med åttendeplass på 10,000 meter som beste enkeltresultat. I januar 2017 deltok han i juniorklassen under sprint-NM på skøyter 2017. Der kom han på fjerdeplass på 1,000 meter, med ny personlig rekord på 1.14,72, og han kom på femteplass på den første 500-meteren og syvendeplass på den andre 500-meteren.
I allround-NM på skøyter junior 2017 fikk han sølv på 5,000 meter, bak Allan Dahl Johansson, og bronse på 1,500 og 3,000 meter. På 500 meter kom han på fjerdeplass.
2017/18
I neosenior-verdenscupen i slutten av november 2017 tok han en fin 3.-plass på 3,000 meter bak sine landslagskamerater Runar Njåtun Krøyer, Asker SK som vant og Vetle Stangeland, Tønsbergs TF som tok andreplassen. Den 16. og 17. desember 2017 vant han sammenlagtkonkurransen i Norgescupen allround for menn etter å ha vunnet de to lengste distansene 3,000 meter og 5,000 meter, og ble med det kvalifisert for EM på skøyter 2018 som dette året ble arrangert som et enkeltdistansemesterskap for første gang. I europamesterskapet som ble avholdt første helgen i 2018 ble han nummer 14 på 1,500 meter på ny personlig rekord 1.50,33 og nummer 12 på 5,000 meter. Den andre helgen i januar (13. og 14. januar) gikk allround-NM på skøyter på Jevnaker kunstisbane (Hauglis hjemmebane) og der var han blant forhåndsfavorittene til medalje og mesterskapet. Haugli vant begge de to lengste distansene igjen under allround-NM på skøyter og gjorde det også såpass greit på de to kortere distansene også slik at han vant et forholdsvis klart norgesmesterskap foran Kristian Gamme Ulekleiv, Gjøvik SK som tok sølv og Runar Njåtun Krøyer som tok bronse.
Jane Swift
Jane Maria Swift (født 24. februar 1965 i North Adams i Massachusetts) er en amerikansk politiker, som tjenestegjorde som den 69. Viseguvernøren av Massachusetts fra 1999 til 2003 og konstituert Guvernør av Commonwealth of Massachusetts fra 2001 til 2003. Hun er den eneste kvinnen som har hatt guvernøransvaret i Massachusetts, noe hun hadde fra april 2001 til januar 2003. På den tiden ble hun konstituert guvernør var Swift 36 år gammel, som gjør henne til den yngste kvinnelige guvernør eller konstituerte guvernør i amerikansk historie. I 1990, i en alder av 25, var hun den yngste kvinnen noen gang som ble valgt inn i Massachusetts Senate. Hun ble valgt til viseguvernør i 1998. Hun bor for tiden i Williamstown i Massachusetts.
Leucochilus
Leucochilus er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).
Levevis
De voksne finnes gjerne på blomster der de eter pollen.
Utbredelse
Arten er utbredt i Øst-Afrika (Somalia, Etiopia).
Arnt Pedersen
Arnt Pedersen (født 7. september 1892 i Sarpsborg død 1. juni 1983 i Sitka, Alaska) var en norsk sanger, dikter, eventyrer, forfatter, maskinist, fisker og diamantsliper som immigrerte fra Norge, først til Pennsylvania, USA, men han flyttet til Sitka, Alaska og bodde der til han døde. De fleste i Sitka viste hvem han var, han sang for flere mennesker utenfor Pioneershome og ble nesten en slags turistattraksjon for de besøkende i Sitka.
Det ble skrevet en sang om han som het «Norwegian Seaman» som var på platen Southeast Alaska Folk Tradition, Vol. 2: Stampede and Settlement, 1898-1941. Sangen ble laget av Bev Rawson og Sandy Rowland. Han skrev også en sang som het «License Song». Han skrev sangen fordi han måtte få seg lisens for å fiske, men det måtte han ikke når han vokste opp hjemme i Norge. Sangen kom med på platen Southeast Alaska Folk Tradition, Vol. 3: Too Late for the Gold, Too Early for the Oil, 1942-1981.
Han var far til den norske sangeren Arne Sveen.
Christian Knudtzon Schaanning
Christian Knudtzon Schaanning (født 29. juli 1855 i Trondhjem, død 2. november 1923 i Vestre Aker) var en norsk jurist, banksjef og politiker (H) som var ordfører i Trondhjem i 1896.
Han var sønn av stiftsoverrettsjustitarius Folkmann Freck Schaanning og hustru Catharina (Trine) Henriette Knudtzon. To farbrødre var stortingsmenn. Morfaren var kjøpmann Christian Knudtzon, og oldefaren var kjøpmann og stortingsmann Hans Carl Knudtzon. Han giftet seg i 1881 med Arnolda von Westen Müller, datter av rektor ved Trondhjems katedralskole og ordfører Carl Arnoldus Müller. Blant deres barn var skuespiller Folkman Schaanning og overlege Christian Knudtzon Schaanning. Datteren Annie Amalie giftet seg med høyesterettsadvokat og riksmeglingsmann Andreas Claussen.
Christian Schaanning hadde examen artium fra 1873 og juridisk embedseksamen fra 1878, og var overrettssakfører i Trondhjem 1883–1890, administrerende direktør i Trondhjems Realkreditbank 1890–1904, flere ganger konstituert borgermester, kriminaldommer 1904–1915 og skifteforvalter i Kristiania fra 1915.
Blant Schaannings verv kan nevnes medlem av tilsynsrådet ved Trondhjems landsfengsel, styremedlem i Trondhjems Forsikringsselskab, medgrunnlegger og styremedlem i Selskabet for Trondhjems Bys Vel samt medlem av representantskapene i Trondhjems Privatbank og Trondhjems Realkreditbank. Schaanning var også medlem av Trondhjem bystyre 1893–1904, herav varaordfører i 1895 og ordfører i 1896. Schaanning var talsmann for en klassisk liberalisme, og som bystyrets eneste representant stemte han imot etableringen av en elektrisk sporvei i Trondhjem i 1898, fordi sporveien ville utkonkurrere de privatdrevne omnibussene.
Errol Spence
Errol Spence (født 3. mars 1990) er en amerikansk amatørbokser, som konkurrerer i weltervekt. Han ble tatt ut til å representere USA under Sommer-OL 2012 i London, der han røk ut i kvartfinalen.
U20-VM i fotball for menn
U20-VM i fotball for menn ble arrangert første gang i 1977 i Tunisia (som ungdoms-VM), og blir arrangert annenhvert år.
Mesterskapet blir arrangert av FIFA.
Gnuplot
gnuplot er et kommandolinjebasert program som kan generere to- og tredismensjonale plot med basis i matematiske funksjoner, data og kurvetilpasning. Programmet benyttes ofte for grafikk av publikasjonskvalitet så vel som i utdannelse. Programmet finnes for en rekke datamaskinarkitekturer og operativsystemer, deriblant Unix, Linux, Microsoft Windows og OS X. gnuplot ble lansert i 1986. På tross av sitt navn, blir det ikke distribuert under GNU General Public License, men har sin egen fri programvarelisens.
Siste versjon er versjon 5.0.5, som ble lansert 10. oktober 2016.
Hecht
Hecht kan vise til:
Steiermarks Grand Prix 2020
Steiermarks Grand Prix 2020 (offisielt navn: Formula 1 Pirelli Großer Preis der Steiermark 2020) var et Formel 1-løp som ble arrangert 12. juli 2020 på Red Bull Ring i Spielberg bei Knittelfeld, Østerrike. Det var det andre løpet i Formel 1-sesongen 2020 og første gang Steiermarks Grand Prix ble arrangert i Formel 1-sammenheng. Løpet ble vunnet av Lewis Hamilton i Mercedes. Mercedes-fører Valtteri Bottas og Red Bull Racing-Honda-fører Max Verstappen tok andre- og tredjeplassen.
Kvalifisering
Noter:
Løpet
Noter:
Rally-VM 2017
Rally-VM 2015 var den 45. sesongen av Det internasjonale bilsportforbundets verdensmesterskap i rally. Sesongen startet med Rally Monte-Carlo og ble avsluttet med Rally Australia.
Pauline Collins
Hun fikk senere positiv kritikk for å spille tittelrollen i stykket Shirley Valentine, som hun mottok Laurence Olivier Award, Tony Award og Drama Desk Award for. Hun gjentok rollen i filmatiseringen i 1989, og vant en BAFTA, samt nominasjoner til Golden Globe og Oscar.
Hun giftet seg med skuespilleren John Alderton i 1969 og bor i Hampstead, London, sammen med sin mann og deres tre barn, Nicholas, Kate og Richard. Hun har også en eldre datter med skuespilleren Tony Rohr, Louise, som hun adopterte bort. De ble gjenforent da Louise var 22 år gammel, og Collins skrev en bok, Brev til Louise, om sine erfaringer.
Triatlon under Sentralamerikanske og karibiske leker 2006
Triatlon under Sentralamerikanske og karibiske leker 2006. Triatlon var en av flere sporter i de 20. sentralamerikanske og karibiske leker som ble arrangert i Cartagena i Colombia i perioden 15. til 30. juli 2006. Det var tredje gangen som triatlon var med i de sentralamerikanske og karibiske leker. Det var en individuell konkurranse for menn og en for kvinner samt lagkonkurranse for menn og kvinner basert på de individuelle plasseringene. Mexico ble beste nasjon, de vant alle fire gullmedaljene.
Samisk museumslag
Samisk Museumslag (nordsamisk: Sámi Museasearvi) er en organisasjon for samiske museer og andre museer med samiske samlinger i Norge. Laget ble opprettet den 16. november 1989 ved et møte i Tana, og kom etter en inaktiv periode i fast drift etter det nasjonale museumsmøtet i Kirkenes 1995.
Medlemmer
I 2011 hadde laget følgende medlemmer (noen av disse er senere konsolidert i større enheter):
Helikopterflottiljen
Helikopterflottiljen er et forband i Sveriges forsvar, opprettet i 1998 gjennom en sammenslåing av helikopterstyrkene i marinen, armeen og flyvåpenet. Forbandet er forlagt til tre steder i Sverige, med hovedkvarter ved Malmens flygplats i Linköping. Helikopterflottiljen består av 850 ansatte og er underlagt Flygstaben.
Foruten flyoperative skvadroner består Helikopterflottiljen av Fjärde basenheten (to kompanier blant annet ansvarlig for basedrift samt opprettelse av fremflyttet tanknings- og ladingsplass (såkalt Forward Arming and Refueling Point, FARP).
William England
William England var en vellykket viktoriansk fotograf som spesialiserte seg på å ta stereoskopiske fotografier.
De forskjellige kildene er uenige om Williams egentlige fødselsdato, og flere ulike datoer har blitt nevnt av flere forskjellige forfattere. Han var en av de fremste britiske fotografene på denne tiden. I 1859 reiste han til Nord-Amerika og tok mange bilder i USA og Canada som ga europeisk publikum noe av den første utsikten over Nord-Amerika. I 1862 betalte firmaet som England arbeidet for 3000 guineas for å få de eksklusive rettighetene til å fotografere den verdensutstilling som skulle avholdes i South Kensington i London.
I 1863 fotograferte England under Dublin International Exhibition, men senere det samme året forlot han firmaet han arbeidet for, da han i stedet ville arbeide som en uavhengig fotograf. Han har senere reist rundt i flere andre europeiske land, blant disse var Tyskland, Sveits og Italia. Han utga flere bildeserier, blant annet en om Alpene. I hans senere år var han aktiv innenfor flere fotografiske organisasjoner deriblant London Photographic Society og Photographic Society of Great Britain. I 1886 var han en av grunnleggerne av den fotografiske konvensjonen av Storbritannia. Han døde i London i 1896.
Triangulering (forskning)
Triangulering brukes innen samfunnsvitenskapene om det å referere til observasjoner ved å bruke minst to ulike perspektiver. Ved å kombinere forskjellige perspektiver kan man avdekke svakheter ved perspektivene hver for seg. Om de ulike perspektivene peker i ulik retning så indikerer det at perspektivene har skjevhet, mens om perspektivene peker i samme retning kan det indikere at resultatene har høy validitet.
Det er hovedsakelig fire måte å kombinere flere perspektiver på:
Likestillingsutvalget
Likestillingsutvalget er et offentlig utvalg som skal utrede norsk likestillingspolitikk med utgangspunkt i livsløp, etnisitet og klasse. Utvalget ble opprettet ved kongelig resolusjon 12. februar 2010, og ledes av Hege Skjeie. Utvalgets første utredning NOU 2011:18 Struktur for likestilling ble levert 15. november 2011, og tar utgangspunkt i de rettslige og organisatoriske rammene for likestilling. Likestillingsutvalget skal legge fram sin andre utredning for Barne-, likestillings- og inkluderingsdepartementet 25. september 2012.
Mandat
Ved opprettelsen av Likestillingsutvalget i februar 2010 fikk utvalget et mandat om å utrede norsk politikk for kjønnslikestilling og utfordringer for dette i et livsløps-, klasse-, og etnisitetsperspektiv. Senere fikk utvalget en utdyping av mandatet fra departementet knyttet til institusjonelle og organisatoriske rammer for likestillingsarbeidet i offentlig regi. Oppdraget omfattet virkemiddelapparatet på sentralt, regionalt og lokalt nivå, og flere sider ved Likestillings- og diskrimineringsombudets (LDO) og Likestillings- og diskrimineringsnemndas (LDN) virksomhet. Denne delen av arbeidet ble utredet i NOU 2011:18 Struktur for likestilling.
Tiltak og anbefalinger
Ved overlevering av NOU 2011:18 Struktur for likestilling, påpekte utvalgsleder Hege Skjeie at utredningen ikke er lystig lesning for de som er opptatt av gjennomføringsevne. Det påpekes i utredningen at offentlige myndigheter har høye ambisjoner i likestillingspolitikken, men at det mangler en effektiv iverksettingsstruktur. For å styrke dette arbeidet, ble det anbefalt å opprette et direktorat for likestiling med regionale kontorer. Vektlegging av et flerdimensjonalt perspektiv er sentralt i utredningen. Det påpekes at direktoretets arbeide bør omfatte alle grunnlag som har et lovfestet diskrimineringsvern. Utvalget foreslår at det etableres et 10-årig utviklingsprogram for lokalt likestillingsarbeid, som forvaltes av et direktorat for likestilling. Likestillingsutvalget foreslo også en styrking av organisasjoner innen sivilt samfunn som jobber med likestillingsspørsmål, og en bedre samordning av disse organisasjonene. Denne anbefalingen ble oppnådd i 2014 da kvinneorganisasjonene gikk sammen i Norges kvinnelobby.
Eksterne lenker
Likestillingsutvalgets side hos Kilden Sett 4. september 2012.
Breiens vei (Oslo)
Breiens vei (1-9B, 6-14) er en vei på Nordstrand (bydel Nordstrand) i Oslo. Den går fra Ekebergveien til Oberst Rodes vei, sør for Nordstrand kirkegård. Tidligere gikk veien helt til Nordstrandveien, men den østre resten av denne delen heter nå P.A. Holms vei.